**Kapitālsabiedrību darbības uzraudzības iekšējais audits**

**Sākotnējā izpēte**

**Iekšējā audita tvērums**

Iekšējā audita tvērumā ietilpst visas pašvaldības kapitālsabiedrības (visas kapitāla daļas vai balsstiesīgās akcijas pieder pašvaldībai) un visas kapitālsabiedrības, kur pašvaldībai ir kapitāla daļas.

*Izvērtēt vai iekšējā audita tvērumā ietvert arī aģentūras, lai izvērtētu, kā tika noteikta atbilstošākā darbības forma - kapitālsabiedrība vai aģentūra.*

Iegūt visu kapitālsabiedrību sarakstu, norādot pašvaldības kapitāla daļas pret kopējo kapitāla daļu skaitu (līdzdalība procentos). Sarakstā norādīt kapitālsabiedrību juridisko formu - akciju sabiedrība (turpmāk – AS) vai sabiedrība ar ierobežotu atbildību (turpmāk – SIA).

**Kapitālsabiedrību darbības analīze**

Kapitālsabiedrību finanšu analīze par pēdējiem pieciem gadiem, tai skaitā, apgrozījums (sadalījumā pa saimnieciskās darbības veidiem), aktīvu kopsumma, likviditāte, kapitāla atdeve, peļņa, kreditori un cita finanšu informācija, kas tiek apkopota par kapitālsabiedrību. Kapitālsabiedrību saimnieciskās darbības analīze, tai skaitā, galvenie pamatdarbības veidi un nodrošinātie pakalpojumi iedzīvotājiem un uzņēmumiem.

*Kapitālsabiedrību darbības analīzei var tikt izmantotas kapitālsabiedrību interneta vietnes un analīze var tikt atspoguļota darba dokumentos (skatīt iekšējā audita jautājumus) vai arī var tikt izveidoti pastāvīgie audita faili par katru no kapitālsabiedrībām.*

*Visu iekšējā audita tvērumā iekļauto kapitālsabiedrību finanšu un darbības analīze.*

**Normatīvais regulējums un vadlīnijas**

*Apzināt normatīvā regulējuma prasības, kas attiecas uz audita uzdevumu un audita tvērumu.*

Normatīvais regulējums, kas attiecas uz auditējamo jomu:

* Pašvaldības nolikums (turpmāk – PN);
* Pašvaldību likums[[1]](#footnote-2) (turpmāk – PL);
* Valsts pārvaldes iekārtas likums[[2]](#footnote-3) (turpmāk – VPIL);
* Publiskas personas kapitāla daļu un kapitālsabiedrību pārvaldības likums[[3]](#footnote-4) (turpmāk – PPKD);
* Valsts un pašvaldību institūciju amatpersonu un darbinieku atlīdzības likums[[4]](#footnote-5) (turpmāk – DAL);
* VARAM vadlīnijas “Pārvaldības uzdevumu deleģēšana pašvaldībās”[[5]](#footnote-6);
* Publisko iepirkumu likums[[6]](#footnote-7) (turpmāk – PIL);
* Sabiedrisko pakalpojumu sniedzēju iepirkumu likums[[7]](#footnote-8) (turpmāk - SPSIL);
* Likums par budžetu un finanšu vadību[[8]](#footnote-9) (turpmāk – LBFV);
* Likums “Par interešu konflikta novēršanu valsts amatpersonu darbībā”[[9]](#footnote-10) (turpmāk – IKN)
* Konkurences likums[[10]](#footnote-11) (turpmāk – KL).

**Sākotnējais risku izvērtējums, t.sk. ņemot vērā Valsts kontroles pašvaldību rokasgrāmatu[[11]](#footnote-12)**

* Pašvaldības veiktie vērtējumi par dalību kapitālsabiedrībās nav argumentēti, nav prognozes darbībai vidējā termiņā un ilgtermiņā;
* Kapitālsabiedrību darbības mērķi neizriet no pašvaldības plānošanas dokumentos noteiktajiem mērķiem. Noteiktie mērķi ir vispārīgi un nav izmērāmi, kā arī pašvaldība neprasa atskaitīties par mērķu sasniegšanu;
* Kapitālsabiedrības piedāvā preces un pakalpojumus, kas nav nepieciešami pašvaldības pakalpojumu nodrošināšanai;
* Netiek vērtēta kapitālsabiedrību sniegto pakalpojumu kvalitāte un to ietekme uz uzņēmumiem un pašvaldības iedzīvotājiem;
* Kapitālsabiedrību pārvaldībās netiek ievēroti labi korporatīvās pārvaldības principi;
* Kapitālsabiedrībās ir neatbilstoša finanšu pārvaldība;
* Kapitālsabiedrības negatavo pilnīgus un atbilstošus dokumentus izdevumu pamatošanai;
* Kapitālsabiedrības nesniedz pašvaldībām pilnīgas un jēgpilnas atskaites;
* Kapitālsabiedrībās nav izveidotas efektīva iekšējās kontroles sistēma;
* Ja pašvaldībai nav noslēgusi deleģēšanas līgumu ar kapitālsabiedrību, izvērtēt kuros dokumentos ir noteikti ierobežojumu attiecībā uz kapitālsabiedrības darbību, piemēram, kādiem lēmumiem un darījumiem ir nepieciešams pašvaldības apstiprinājums..

**Auditējamās struktūrvienības**

Struktūrvienība vai speciālisti, kas nodrošina kapitālsabiedrību pārraudzību un pašvaldības izpilddirektors.

**Sākotnējais informācijas pieprasījums**

Iekšējā audita plānošanas posma informatīvais pieprasījums:

* Pašvaldību kapitālsabiedrību sarakts (PN), skatīt pašvaldības nolikumu;
* Kapitālsabiedrību saraksts, kur pašvaldībai ir daļas (PN), skatīt pašvaldības nolikumu;
* Kapitālsabiedrību statūti;
* Kapitālsabiedrību uzraudzības kārtība;
* Kapitālsabiedrību deleģēšanas līgumi;
* Izpilddirektora amata apraksts;
* Izpilddirektora atlīdzības kārtība attiecībā uz kapitālsabiedrību uzraudzību;
* Atbildīgā par informācijas sniegšanu izpilddirektoram amata apraksts un atlīdzības kārtība;
* Atbildīgā par informācijas sniegšanu izpilddirektoram iesniegtās atskaites, atskaišu kopums par vienu finanšu gadu;
* Kapitālsabiedrību finanšu rezultāti un saimnieciskās darbības pārskati par piecu gadu periodu.

*Informācijas pieprasījums attiecas uz pašvaldību, jo iekšējais audits attiecas uz pašvaldības īstenotajām kapitālsabiedrības uzraudzības kārtībām. Iekšējā audita laikā nebūtu pieprasāma informācija no kapitālsabiedrībām, jo tās nav iekšējā audita tvērumā.*

**Audita uzdevums**

Izvērtēt, vai pašvaldības kapitāla daļu pārvaldība tiek īstenota saskaņā ar normatīvo aktu prasībām.

*Ja darba uzdevumā tiek ietverts kapitālsabiedrību uzraudzības efektivitātes izvērtējums, tad ir jānosaka konkrēti kritēriji efektivitātes mērīšanai, piemēram, patērētais laiks kapitālsabiedrību uzraudzības pasākumiem. Piemēram, varētu tikt salīdzināts laiks katras kapitālsabiedrības uzraudzības pasākumiem, ja šāda informācija tiek apkopota vai arī salīdzināšanai izmantot informāciju par citu pašvaldību praksi un resursiem kapitālsabiedrību darbības uzraudzībai.*

*Gadījumā, ja pašvaldībā nav noteikta atbildīgā persona par informācijas nodrošināšanu izpilddirektoram attiecībā uz kapitālsabiedrību darbību, tad plānotais audits var tikt noformēts kā konsultācija, sniedzot informāciju izpilddirektoram par kapitālsabiedrību uzraudzības normatīvo regulējumu un principiem.*

*Gadījumā, ja pašvaldības iekšējiem auditoriem ir uzdots veikt finanšu izlietojuma izvērtējumu, pārrunāt ar izpilddirektoru, ka kapitālsabiedrību revīzijas nav iekšējā audita uzdevums un kapitālsabiedrību finanšu pārskatus revidē zvērināti revidenti. Gadījumā, ja iekšējam auditam ir uzticēts izvērtēt kapitālsabiedrību finanšu pieprasījumus, norādīt, ka tā ir kapitālsabiedrības darbības uzraudzības funkcija un to īsteno izpilddirektors un noteikta atbildīgā persona, kas nav iekšējais auditors.*

**Audita programma**

*Audita programma, īstenojot iekšējo auditu, var tikt precizēta.*

|  |  |  |
| --- | --- | --- |
| **Audita jautājums** | **Audita kritērijs** | **Audita darba dokuments** |
| Vai atbildīgais par kapitālsabiedrību uzraudzību un lēmumu pieņēmējs (kapitāldaļu turētājs) ir kapitālsabiedrības izpilddirektors? Vai pašvaldības izpilddirektors savas tiesības un pienākumus kādam ir deleģējis? Vai kapitāldaļu turētāja pienākumi ir noteikti amata aprakstā un vai noteikta atlīdzība par pienākumu pildīšanu? Vai atbildīgā persona saņem atlīdzību no kapitālsabiedrībām? | PPKD 14. pants  IKN |  |
| Vai ir izstrādāta kapitālsabiedrību uzraudzības procedūra? Vai kapitālsabiedrību uzraudzība tiek īstenota saskaņā ar apstiprināto kapitālsabiedrību uzraudzības procedūru? | Kapitālsabiedrības uzraudzības procedūra |  |
| Vai tiek izvērtēta kapitālsabiedrības darbības efektivitāte? Piemēram, uzmanība tiek pievērsta izvērtējumam starp plānoto mērķi (gan finanšu, gan nefinanšu) un faktisko rezultātu, t.i., cik lielā mērā ir sasniegti izvirzītie mērķi? | Kapitālsabiedrības uzraudzības procedūra  LBFV |  |
| Vai Pašvaldībā ir noteikts atbildīgais darbinieks vai struktūrvienība, kas sagatavo nepieciešamo informāciju un dokumentus kapitāldaļu turētājam, lai kapitāldaļu turētājs varētu pildīt savus pienākumus? Kāda veida informāciju un cik bieži (regularitāte) atbildīgais darbinieks sagatavo un vai informācija ir pietiekama, lai varētu uzraudzīt kapitālsabiedrību darbību? Vai šīs darbības ir aprakstītas kapitālsabiedrības uzraudzības procedūrā? | PPKD 14. pants, 16. pants  DAL 14. pants |  |
| Vai kapitāldaļu turētājs veic visas PPKD noteiktās darbības? Vai šīs darbības ir aprakstītas kapitālsabiedrības uzraudzības procedūrā? | PPKD 17. un 18. pants |  |
| Vai kapitāldaļu turētājs veic pašvaldības kapitālsabiedrību valdes locekļu darbības regulāru izvērtējumu? | Pašvaldības darbinieku novērtēšanas kārtība |  |
| Vai kapitāldaļu turētājs regulāri izvērtē atbildīgā darbinieka kompetences nepieciešamās informācijas sagatavošanā? Vai kompetences ir atbilstošas? Vai kapitāldaļu turētājs izvērtē patērētos resursus kapitālsabiedrību darbības uzraudzībai un salīdzina šo informāciju ar izvēlētu citu pašvaldību praksi kapitālsabiedrību uzraudzībā? | PPKD 14. pants, 16. pants  Citu pašvaldību prakse kapitālsabiedrību uzraudzībā |  |
| Vai kapitāldaļu turētājs katrai kapitālsabiedrībai ir noteicis ilgtermiņa mērķus? Vai kapitālsabiedrība pamatojoties uz noteiktajiem mērķiem ir izstrādājusi vidēja termiņa stratēģiju, ietverot finanšu mērķus un rezultatīvos rādītājus? Vai kapitāldaļu turētājs pārbauda kapitālsabiedrības vidēja termiņa stratēģijas atbilstību PPKD un kā kapitālsabiedrība ievēro informācijas publicēšanas prasības?  Vai stratēģija ir apstiprināta? Vai kapitāldaļu turētājs vismaz reizi gadā izvērtē sasniegtos finanšu mērķus un rezultatīvos rādītājus? | PPKD 57. pants, 58. pants |  |
| Vai kapitāldaļu turētājs īsteno PPKD noteiktās darbības attiecībā uz dalībnieku sapulces kompetenci? | PPKD 66.apnts |  |
| Vai pašvaldības funkcijas ir deleģētas ar deleģēšanas līguma vai normatīvā akta palīdzību? Vai kapitāla daļu turētājam tiek iesniegta visa nepieciešamā informācija, lai uzraudzītu kapitālsabiedrības darbību atbilstoši deleģēšanas līguma vai normatīvā akta prasībām? Vai deleģēšanas līgums atbilst kapitāla daļu turētāja uzstādītajiem stratēģiskajiem mērķiem? | PL 7. pants  VPIL 40. pants 1.daļa |  |
| Vai deleģēšanas līgumā ir noteikts kādas kapitālsabiedrības darbības tiek uzraudzītas un lēmums pieņemts no kapitāldaļu turētājs puses, piemēram, iepirkumu apstiprināšanas virs noteiktas summas, nekustamā īpašuma atsavināšana un iznomāšana un citi? | Deleģēšanas līgumi |  |
| Vai kapitālsabiedrība ievēro PIL prasības un vai kapitāldaļu turētājs ievēro šo prasību izpildi? | PIL, SPSIL |  |
| Vai kapitālsabiedrību uzraudzībā tiek izmantoti trešo pušu dokumenti saistībā ar kapitālsabiedrības darbības izvērtēšanu? Piemēram, ārējā revidenta ziņojums un vadības vēstule, citu ārējo auditu ziņojumi, Valsts kontroles ziņojumi? Ja kapitālsabiedrībā ir iekšējais auditors, vai kapitāldaļu turētājs saņem iekšējā audita ziņojumus? Vai kapitāldaļu turētājs seko līdzi iekšējā audita un revidenta ieteikumu ieviešanas statusam? | Ārējo auditoru un iekšējo auditoru ziņojumi |  |
| Vai kapitālsabiedrību uzraudzībā tiek piemērota publiski pieejamā informācija par citu pašvaldību darbības rezultātiem, piemēram, sniegto pakalpojumu izmaksas, lai izvērtētu sniegto pakalpojumu efektivitāti un pievienoto vērtību pašvaldību iedzīvotājiem? | Citu pašvaldību prakse kapitālsabiedrību uzraudzībā |  |
| Vai pēdējos piecos gados ir pārvērtēta pašvaldības līdzdalība visās pašvaldības kapitālsabiedrībās, saskaņā ar VPIL 88. pantu? Gadījumā, ja ir ieteikums pārtraukt pašvaldības līdzdalību, vai ir uzsāktas atbilstošas procedūras ieteikuma ieviešana un vai ieteikums ir īstenots saskaņā ieteikto termiņu? | PPKD 7. pants  KL |  |

1. https://likumi.lv/ta/id/336956-pasvaldibu-likums [↑](#footnote-ref-2)
2. https://likumi.lv/ta/id/63545-valsts-parvaldes-iekartas-likums [↑](#footnote-ref-3)
3. https://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums [↑](#footnote-ref-4)
4. https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums [↑](#footnote-ref-5)
5. https://www.varam.gov.lv/lv/vadlinijas-parvaldes-uzdevumu-delegesanai [↑](#footnote-ref-6)
6. https://likumi.lv/ta/id/287760-publisko-iepirkumu-likums [↑](#footnote-ref-7)
7. https://likumi.lv/ta/id/288730-sabiedrisko-pakalpojumu-sniedzeju-iepirkumu-likums [↑](#footnote-ref-8)
8. https://likumi.lv/ta/id/58057-likums-par-budzetu-un-finansu-vadibu [↑](#footnote-ref-9)
9. https://likumi.lv/ta/id/61913-par-interesu-konflikta-noversanu-valsts-amatpersonu-darbiba [↑](#footnote-ref-10)
10. https://likumi.lv/ta/id/54890-konkurences-likums [↑](#footnote-ref-11)
11. [Pašvaldību rokasgrāmata | Valsts Kontrole (lrvk.gov.lv)](https://lrvk.gov.lv/lv/revizijas/pasvaldibam/pasvaldibu-rokasgramata) [↑](#footnote-ref-12)